**BOSCH**

**Használati Útmutató**

**MKM 6000 Series**

**Kávédaráló**

**OLVASD EL A HASZNÁLATI ÚTMUTATÓT**

**a fontos biztonsági és működési előírásokért**

**fontos biztonsági utasítások**

Elektromos készülékek használatakor a következőkben leírt alapvető biztonsági óvintézkedéseknek megfelelően kell eljárni:

1. Olvasd el az utasításokat.
2. Ellenőrizd a tartályt az esetlegesen előforduló idegen tárgyak tekintetében.
3. Az áramütések kockázatának elkerülése érdekében ne merítsd a készüléket vízbe vagy más folyadékba.
4. A készüléket gyermekek nem használhatják. Gyermekek közelében fokozott elővigyázatossággal alkalmazandó.
5. Áramtalanítsd a berendezést, ha már nem használod, illetve szerelés, szétszerelés vagy tisztítás előtt.
6. Működés közben a berendezést ne mozdítsd meg.
7. Ne működtess semmilyen berendezést a kábel vagy csatlakozó sérülése, a berendezés meghibásodása, a berendezés leejtése, illetve bármiféle sérülés esetén. Vizsgálat, javítás, illetve bármilyen elektromos vagy mechanikus beállítás érdekében juttasd vissza a készüléket a legközelebbi megbízott szakszervizbe.
8. A gyártó által nem javasolt tartozékok használata tüzet, áramütést vagy sérülést okozhat.
9. Tilos a szabadban használni!
10. A hálózati kábel ne lógjon túl az asztal vagy a munkafelület szélén.
11. A hálózati kábel ne érintkezzen forró felületekkel, beleértve a sütőt is.
12. Ne távolítsd el a készülék fedelét, amíg a penge meg nem áll.

**TARTSD BE AZ UTASÍTÁSOKAT**

CSAK HÁZTARTÁSI HASZNÁLATRA

**Bevezetés**

A Bosch MKM 6000 Series kávédaráló nagyteljesítményű, mégis könnyű és magas hatékonyságú, háztartási használatra tervezett eszköz. Az MKM 6000 Series daráló ferde tartállyal rendelkezik, amely a kávészemek örvénylésének következtében sokkal egyenletesebb őrlést tesz lehetővé.

A kávédarálóhoz felhasznált csomagolást biológiailag lebomló típusú, így leadható a helyi újrahasznosítási központban. A Bosch ajánlata szerint a kávédaráló hulladékkezelését lehetőleg a helyi, városi, területi vagy állami kormányhivatal javaslatának megfelelően, biztonságosan és környezetbarát módon kell véghez vinni.

A használati utasítás olvasásakor kérjük fordíts kiemelt figyelmet a FONTOS BIZTONSÁGI UTASÍTÁSOKRA.

**A kávédarálódról**

Kérjük, nézd meg alaposan az **1.** és **2. ábrát**. A kávédaráló **1.** és **2. ábrán** látható részeinek meghatározása a következő:

1. Borítás
2. Indítógomb és fedél
3. Őrlőtartály

 max. kap. 2⅔ uncia (75 gramm)

1. Őrlőkés

A MKM 6000 Series kávédaráló észak-amerikai modelljei 120V és 60 Hz feszültséggel használhatók.

A készülék polarizált csatlakozóval rendelkezik (az egyik lapos csap szélesebb, mint a másik). Az áramütés kockázatának csökkentése érdekében ez a dugasz csak egyféleképpen csatlakoztatható a polarizált dugaszaljba. Amennyiben a csatlakozó nem illeszkedik teljesen a dugaszaljba, fordítsd meg. Ha így sem, akkor kérd szakképzett villanyszerelőre segítségét. Semmilyen módon **NE** alakítsd át a csatlakozót.

**A készülék első használata**

A kávédaráló első használata előtt:

1. Győződj meg róla, hogy az elektromos hálózat képes biztosítani a készülék által igényelt elektromos teljesítményt.
2. Nedves törlőruha segítségével tisztítsd meg a fedelet, majd töröld szárazra.
3. Száraz törlőruha segítségével töröld át az őrlőtartály felületét.

A kávédarálód most már használatra készen áll.

**Tippek a sikeres daráláshoz**

A finom, megfelelően elkészített kávé szinte mindenki számára élvezetes pillanatokat jelent. A következő tippek segítséget nyújtanak abban, hogy a kávéd mindig friss és kellemes ízvilágú legyen:

* Mindig friss, hideg vizet használj!
* Használj friss, minőségi kávébabot! Azt követően, hogy rátaláltál a kedvenc kávédra, a frissesség talán a legfontosabb jellemző; a kávébabban található olajok idővel megavasodhatnak, amely elrontja a kávé ízét.
* A fel nem használt kávét szorosan lezárt edényben tartsd a hűtőszekrényben, vagy a fagyasztóban.
* Tapasztald ki, hogy milyen mennyiségű őrölt kávé szükséges az általad preferált erősségű kávéhoz. Mindenkinek más az ízlése, így a mennyiségre vonatkozóan nem létezik kőbevésett szabály. Az első próbálkozásod alkalmával azt javasoljuk, hogy minden harmadik csészéhez egy púpozott evőkanál kávéval (10 csészéhez 3½ evőkanállal) számolj. Innentől kedved szerint variálhatod a mennyiséget, amíg meg nem találod az ízlésednek megfelelő erősséget; ha pedig megtaláltad, jegyezd fel a mennyiségeket.
* A legjobb ízélmény érdekében a darálást követően azonnal készítsd el és szolgáld fel a kávét!
* Minden egyes használat után tisztítsd meg a kávéfőző kancsóját, szűrőtartóját, és (amennyiben használtál) arany szűrőjét!
* Gondoskodj a kávéfőző rendszeres vízkőmentesítéséről!

**A kávédarálód használata**

A Bosch kávédaráló kizárólag kávébab őrlésére lett tervezve. Amennyiben más anyag vagy tárgy őrlésére használod, a garancia érvényét veszti, és az őrölt anyag(ok) íze még bizonyos ideig érezhető lehet a későbbiekben őrölt kávéban.

A Bosch kávédaráló befogadóképessége 2¾ uncia kávébab. A különféle típusú kávéfőzők esetében a legjobb eredmény elérése érdekében az ajánlott őrlési fokozat, és a kávé ajánlott mennyisége eltérő lehet. Lejjebb, az **1. táblázatban** találod a piacon elérhető különféle kávéfőzőkhöz általában ajánlott őrlési fokozatokat. Ezek a mennyiségek csak útmutatásként szolgálnak, így ajánlott mindig a saját kávéfőződ használati útmutatójában leírtak szerint eljárni, a számodra „legjobb” kávé meghatározásában pedig az a legcélravezetőbb, ha a saját ízlésedre hagyatkozol.

Az őrlési finomság a darálási idő hosszúságával szabályozható. Miután felnyitottad a kávédarálót és belehelyezted a kívánt mennyiségű kávébabot a tartályba, helyezd vissza a fedelet, és nyomd meg az indítógombot. A kávébabok pörkölésének erőssége, illetve a babok nedvességtartalma és minősége befolyással van a megfelelő finomsági fokozat eléréséhez szükséges őrlési időre. Kezdésnek általában 10 másodpercnyi működtetés is elegendő. A 10 másodperc letelte után állítsd meg a darálást, és hagyd, hogy a motor is teljesen leálljon. Ezt követően ellenőrizd az eredményt, és ha a finomság még nem megfelelő, folytasd a darálást további 5 másodpercen keresztül. Ha török kávéhoz alkalmas porított kávét szeretnél készíteni, folytasd az 5 másodperces őrlési lépést (lehetővé téve, hogy a motor minden 5 másodpercnyi működést követően teljes mértékben leállhasson) mindaddig, amíg el

nem éred a megfelelő finomsági fokozatot. Török kávé készítéséhez általában elegendő az egyszer 10, majd négyszer 5 másodperces darálási folyamat.

**Tisztítás és karbantartás**

A Bosch MKM 6000 Series kávédaráló az alkalmankénti tisztításnál különlegesebb ápolást nem igényel. Tisztítás előtt mindig győződj meg róla, hogy a készülék áramtalanítva van. Az áramtalanított kávédaráló fedelét az eltávolítást követően tisztítókefe vagy nedves törlőkendő segítségével tisztíthatod meg. A fedél szükség esetén el is mosható. Az őrlőtartály tisztítókefe vagy (száraz) törlőkendő segítségével tisztítható meg. A kávédaráló külső borítását ajánlott időnként nedves törlőkendővel áttörölni. **Fontos:** Soha ne merítsd vízbe vagy más folyadékba a kávédarálót! Ellenkező esetben a kávédaráló meghibásodhat, és fennáll az áramütés veszélye.

**Szerviz és javítás**

A kávédaráló egy zárt egység, amelynek javítása nem lehetséges. Ne kíséreld meg a készüléket otthon megjavítani! Bármilyen jogosulatlan tevékenység következtében a garancia érvényét veszti. Amennyiben a kávédaráló a garanciális időszakon belül hibásodik meg, úgy a készüléket el kell juttatni a gyártó forgalmazójához. A garancia érvényesítéséhez be kell mutatni a vásárlás dátumával és az eladó bélyegzőjével ellátott garanciajegyet.

**1. táblázat**

|  |  |
| --- | --- |
| **Kávéfőző típusa** | **Őrlés finomsága** |
| Török | Porított |
| Eszpresszó kávéfőző | Extra finom |
| Eszpresszó és Cappuccino kávéfőző (manuális vagy elektromos szivattyúval) | Extra finom |
| Mokka kávéfőző | Közepes |
| Csepegtetős kávéfőző | Közepes |
| Chemex kávéfőző | Közepes-Durva |
| Dugattyús kávéfőző | Durva |
| Perkolátor | Durva |

  

**BOSCH Háztartási Kisgépek Korlátozott Jótállása**

 A BSH Home Appliances („BOSCH”) minden általa forgalmazott új háztartási kisgépre az alább leírtak szerint nyújt ingyenes garanciát a dekoratív burkolatot, anyagot, és kidolgozást érintő meghibásodás esetén:

Porszívók öt (5) éves motor garancia\*

Konyhai gépek három (3) éves motor garancia\*

Szeletelők két (2) éves motor garancia\*

Kávéfőzők, Darálók és minden egyéb készülék egy (1) év motor garancia\*

\* Az összes alkatrészre egy (1) év garancia vonatkozik

 A meghatározott garanciális időszakon belül a BOSCH saját belátása szerint, külön díj felszámítása nélkül megjavítja vagy kicseréli a rendeltetésszerűen használt, hibásnak bizonyult kis háztartási készülékeket, és azok alkatrészeit. A javított vagy cserélt kisgépekre és alkatrészekre a garancia érvényessége az eredeti garanciális időszak végéig tart.

 Amennyiben problémád merülne fel az új BOSCH kisgépeddel és a jótállással kapcsolatban, úgy juttasd vissza azt a forgalmazónak, vagy megfelelően és biztonságosan becsomagolva, a vásárlás dátumával és az eladó pecsétjével ellátott garanciajeggyel együtt küld el a következő címre:

**BOSCH SZERVIZ ÁTVEVŐPONT**

**HÁZTARTÁSI KÉSZÜLÉKEK**

**Árpád fejedelem útja 26-28.**

**1023 BUDAPEST**

VAGY HÍVD A +36-80-200-201-ES VEVŐSZOLGÁLATI SZÁMOT A LEGKÖZELEBBI SZERVIZPONTÉRT!

 A gyorsabb szervizelés érdekében a termék mellé egy, a visszaküldés konkrét okait tartalmazó nyilatkozat mellékelése is szükséges. A sérülést nem szenvedett üvegkancsókat (kávéskannákat) NEM kell visszaküldeni!

 Jelen garancia kizárólag az eredeti fogyasztóra vonatkozik, át nem ruházható. A szerződéses jótállás nem terjed ki a balesetből, nem rendeltetésszerű használatból, karbantartás hiányából, rongálásból (beleértve a jogosulatlan szerelést is), nem a terméken megjelölt hálózati teljesítménnyel történő használatból, valamint kereskedelmi célú felhasználásból eredő meghibásodásokra.

**BOSCH**

**GARANCIÁLIS REGISZTRÁCIÓS KÁRTYA ÉS KÉRDŐÍV**

Köszönjük, hogy a BOSCH kiskészülékét választottad! A hatékonyabb szervizelés érdekében, kérjük, hiánytalanul töltsd ki ezt a kártyát és juttasd vissza számunkra, amilyen hamar csak lehetséges.

Név

Cím

Ország Irányítószám

Váráslás helye

 üzlet megnevezése

Vásárlás dátuma

Ajándékba kaptad? □ IGEN □ NEMKérjük, válaszd ki az általad vásárolt készülék típusát:

□ Kávéfőző □ Kenyérsütő

□ Presszó kávéfőző □ Gyümölcsprés

□ Teafőző □ Kézi mixer

□ Kávédaráló □ Automata grill

□ Konyhai robotgép □ Szeletelő

□ Vasaló □ Porszívó

□ Egyéb

Modell száma

Fizetett összeg

Válaszd ki a korcsoportodat:

□ 18-25 □ 26-34 □ 35-49

□ 50-64 □ 65+

Rendelkezel bármely más BOSCH készülékkel?

 □ IGEN □ NEM

Ha igen, írd le, mely modellekkel:

Van bármiféle javaslatod a fejlesztéssel kapcsolatban?

 Jelen garancia a törvény által engedélyezett mértékig meghatározz a vásárlót a készülékével kapcsolatban – akár gondatlanság, akár már okok miatt - kizárólagosan megillető jogorvoslati lehetőségeket. A BOSCH nem vállal felelősséget esetleges vagy balesetből származó károkért, veszteségért és kiadásokért. EZ A GARANCIA HELYETTESÍT MINDEN MÁS KIFEJEZETT, VAGY VÉLELMEZETT GARANCIÁT. A TÖRVÉNYBE FOGLALT BÁRMELY - AKÁR ÉRTÉKESÍTÉSRE, AKÁR MEGHATÁROZOTT CÉLRA VALÓ ALKALMASSÁGRA VONATKOZÓ - GARANCIA KIZÁRÓLAG AZ ÉRVÉNYBEN LÉVŐ, KIFEJEZETT GARANCIÁLIS IDŐSZAKON BELÜL ÉRVÉNYES.

 Ne kíséreld meg jelen garancia megváltoztatását, módosítását vagy kiegészítését a BOSCH tisztviselőjének írásos engedélye nélkül. Egyes államok nem engedélyezik a vélelmezett garancia korlátozását, így előfordulhat, hogy a fenti korlátozás Rád nem vonatkozik. Jelen garancia speciális jogokat biztosít a számodra, és előfordulhat, hogy egyéb, a különböző államok által meghatározott jogok is megilletnek.

**Magyarországi lakosok figyelmébe**

 Amennyiben elérhető közelségben nem található megbízott, BOSCH háztartási kisgépekkel foglalkozó szervizközpont, kérjük, értesítsd a forgalmazót, akitől a készüléket vásároltad, vagy bármely más, BOSCH kisgépeket forgalmazó eladót. Előfordulhat, hogy a forgalmazó megjavítja vagy kicseréli a meghibásodott készüléket, vagy visszajuttatja azt a gyártónak, és részben visszatéríti a pénzedet. Ez a lehetőség a forgalmazótól függ. Amennyiben a forgalmazó nem tudja megjavítani vagy kicserélni a meghibásodott készülékedet, illetve nem teszi lehetővé a pénzed visszatérítését, úgy juttasd el a meghibásodott készüléket bármely szerviz üzletbe, ahol mindaddig álljuk a javítás költségeit, ameddig az nem haladja meg a termék csökkent értékét.

33366601

Bélyegző

 helye

 **BSH HOME APPLIANCES**

 **Attn: Dept. BSH**

 **2800 South 25th Avenue**

 **Broadview, IL60153**